Joan Plowright

Joan Ann Plowright (født 28. oktober 1929) er en britisk skuespiller. Karrieren hennes har strakt seg over en periode på seksti år. Hun har vunnet to Golden Globe Awards og én Tony Award, og har blitt nominert til en Academy Award, en Emmy og to BAFTA Awards. Plowright er dessuten en av bare fire kvinnelige skuespillere som har vunnet to Golden Globes i ett og samme år.

Barndom og ungdom 
Plowright ble født i Brigg i Lincolnshire. Hennes foreldre var Daisy Margaret (født Burton) og William Ernest Plowright. Faren var journalist og avisredaktør. Etter endt skolegang ved Scunthorpe Grammar School fikk hun elevplass ved Bristol Old Vic Theatre School.

Karriere 
Plowright debuterte på scenen i 1951, og London-debuten fant sted i 1954. I 1956 ble hun medlem av The English Stage Company ved Royal Court Theatre, og fikk rollen som Margery Pinchwife i stykket The Country Wife. Senere spilte hun mot George Devine i Eugène Ionescos  Stolene, George Bernhard Shaws Major Barbara og i Saint Joan, som også er skrevet av Shaw. I 1957 spilte hun sammen med Laurence Olivier en hovedrolle i den første teateroppsetningen av John Osbornes The Entertainer.

Plowrights skuespillerkarriere fortsatte både på scenen og i ulike filmer, blant annet var hun med i den filmatiserte versjonen av Osbornes The Entertainer (1960). I 1961 vant hun Tony Award for en rolle i A Taste of Honey på Broadway. Fra 1964 av begynte hun å arbeide tett med Laurence Olivier på Royal National Theatre i London. De hadde da vært gift i tre års tid. 

På 1980-tallet skjøt filmkarrieren hennes fart. I 1992 ble hun nominert til både Golden Globe og Oscar for sin rolle i filmen Enchanted April (1992). I 1993 medvirket hun i Dennis the Menace og i Last Action Hero. Mange nordmenn vil kjenne henne fra filmen Tea With Mussolini, som kom i (1999). Hun spilte også Nanny i 101 Dalmatians (1996). 

Hun vant enda en Golden Globe Award for en av sine fjernsynsroller, og ble nominert til Emmy Award for rollen som Josef Stalins svigermor i filmen Stalin (1992).

I 2003 opptrådte Plowright i oppsetningen Absolutely! på teaterscenen i London. Hun ble utnevnt til ærespresident i The English Stage Company i mars 2009, etter John Mortimer, som døde i januar 2009. Hun hadde til da vært kompaniets visepresident.

Biografi 
Plowright giftet seg første gang med skuespilleren Roger Gage i september 1953. Hun skilte seg fra Gage, og i 1961 giftet hun seg på nytt med Laurence Olivier, etter at hans 20-årige ekteskap med skuespilleren Vivien Leigh tok slutt. Plowright har alltid benektet at det var hennes skyld at Oliviers første ekteskap gikk i stykker.

Ekteparet fikk tre barn, Richard Kerr, Tamsin Agnes Margaret og Julie-Kate. Begge døtrene er skuespillere. Parets ekteskap varte til han døde i 1989. 

Hennes bror David Plowright (1930–2006) hadde en ledende stilling i Granada Television.

Æresbevisninger 
I 1970 ble Plowright utnevnt til kommandør (CBE) av Order of the British Empire. Hun ble i 2004 forfremmet til kommandørdame (DBE) av samme orden og ble med dette adlet. Hun fikk dermed rett til å føre tiltaleformen dame foran sitt navn. Da hun i 1961 giftet seg med Laurence Olivier fikk hun formelt rett til å bli tiltalt som lady Olivier, men hun benyttet aldri denne tiltaleformen i sitt virke som skuespiller.

The Plowright Theatre i hennes barndomsby Scunthorpe er oppkalt etter henne.

Filmografi 
 1951: Sara Crewe    .... Winnie (4 episoder, 1951)
 1954: BBC Sunday-Night Theatre    .... Adriana (1 episode, 1954)
 1955: Moby Dick Rehearsed    (TV) .... En ung skuespillerinne/Pip
 1956: Moby Dick  (ikke på rollelisten) .... Starbuck's Wife
 1957: Sword of Freedom    .... Lisa Giocondo (1 episode, 1957)
 1957: Time Without Pity    .... Agnes Cole
 1959: The School for Scandal    (TV) .... Lady Teazle
 1960: The Entertainer  .... Jean Rice
 1963: Uncle Vanya    .... Sonya
 1969: ITV Saturday Night Theatre    .... Viola (1 episode, 1969)
 1970: ITV Playhouse    .... Lisa (1 episode, 1970)
 1970: Three Sisters  .... Masha
 1973: The Merchant of Venice    (TV) .... Portia
 1977: Equus - hestenes gud   .... Dora Strang
 1978: Daphne Laureola    (TV) .... Lady Pitts
 1978: Saturday, Sunday, Monday    (TV) .... Rosa
 1980: The Diary of Anne Frank  (TV) .... Mrs. Frank
 1982: Brimstone & Treacle     .... Norma Bates
 1982: All for Love    .... Edith (1 episode, 1982)
 1982: Britannia Hospital    .... Phyllis Grimshaw
 1983: Wagner    .... Mrs. Taylor (1 episode, 1983)
 1985: Revolution    .... Mrs. McConnahay
 1986: The Importance of Being Earnest     (TV) .... Lady Bracknell
 1987: Theatre Night    .... Meg Bowles (1 episode, 1987)
 1988: Drowning by Numbers    .... Cissie Colpitts 1
 1988: The Dressmaker    .... Nellie
 1989: And a Nightingale Sang    (TV) .... Mam
 1990: Avalon   .... Eva Krichinsky
 1990: I Love You to Death    .... Nadja, Rosalies mor
 1990: Sophie
 1991: The House of Bernarda Alba    (TV) .... La Poncia
 1992: Stalin    (TV) .... Olga
 1992: Driving Miss Daisy    (TV) .... Daisy Werthan
 1992: Enchanted April    .... Mrs. Fisher
 1993: Dennis the Menace   .... Mrs. Martha Wilson
 1993: Last Action Hero    .... Teacher
 1993: Screen Two    .... Mrs. Monro (1 episode, 1993)
 1994: The Return of the Native    (TV) .... Mrs. Yeobright
 1994: A Pin for the Butterfly    .... Bestemor
 1994: A Place for Annie    (TV) .... Dorothy
 1994: On Promised Land    (TV) .... Mrs. Appletree
 1994: Widows' Peak    .... Mrs. Doyle-Counihan
 1995: The Scarlet Letter   .... Harriet Hibbons
 1995: A Pyromaniac's Love Story    .... Mrs. Linzer
 1995: Hotel Sorrento … Marge Morrisey
 1996: 101 Dalmatians … Nanny
 1996: Surviving Picasso … Françoises bestemor
 1996: Mr. Wrong … Mrs. Crawford
 1996: Jane Eyre … Mrs. Fairfax
 1997: The Assistant … Mrs. Ida Bober
 1998: Encore! Encore! … Marie Pinoni (12 episoder, 1998–1999)
 1998: Aldrich Ames: Traitor Within (TV) … Jeanne Vertefeuille
 1998: This Could Be the Last Time (TV) … Rosemary
 1998: Dance with Me … Bea Johnson
 1999: Tom's Midnight Garden … Mrs. Bartholomew
 1999: Tea with Mussolini … Mary Wallace
 2000: Frankie & Hazel (TV) … Phoebe Harkness
 2000: Dinosaur (stemme) … Baylene
 2001: Bailey's Mistake (TV) … Angie
 2001: Back to the Secret Garden … Martha Sowerby
 2001: Scrooge and Marley (TV) … Fortelleren
 2002: Global Heresy … Lady Foxley
 2002: Callas Forever … Sarah Keller
 2003: Bringing Down the House … Virginia Arness
 2003: I Am David … Sophie
 2004: George and the Dragon … Priorinnen
 2005: Mrs. Palfrey at the Claremont … Mrs. Palfrey
 2006: Goose on the Loose … Beatrice Fairfield
 2006: Curious George … Ms. Plushbottom
 2008: The Spiderwick Chronicles … Lucinda Spiderwick
 2008: Brontë
 2008: In the Shadow of Wings
 2010: Knife Edge … Marjorie

Referanser

Eksterne lenker 
 
 
 
 Performances listed in Theatre Archive University of Bristol
 

Engelske skuespillere
Oscar-nominerte skuespillere
Tony Award-vinnere
Order of the British Empire (KBE/DBE)
Personer fra distriktet North Lincolnshire